Serafim Fernandes de Araújo

**Serafim Fernandes de Araújo** (født 13. august 1924 i Minas Novas i delstaten Minas Gerais i Brasil, død 8. oktober 2019 i Belo Horizonte) var en av den katolske kirkes kardinaler. Han var erkebiskop av Belo Horizonte 1986&ndash;2004, og ble kreert til kardinal i 1998.

## Liv og virke
### Bakgrunn
Serafim Fernandes de Araújo studerte katolsk teologi og filosofi i Belo Horizonte og Roma. I Roma var han seminarist ved Det pavelige brasilianske Pius-kollegiet. Han tok doktorgrad i både teologi og kanonisk rett.
### Prest
Han ble ordinert til prest for erkebispedømmet Diamantina den 12. mars 1949 i Peterskirken i Roma av erkebiskop Luigi Traglia. Deretter foreleste han i kanonisk rett ved Diamantina-seminariet og var menighetssjelesørger i Gouveia. Han arbeidet også i bispedømmets katekeseorganisasjon og i lærerutdanningen.
### Hjelpebiskop i Belo Horizonte
Den 19. januar 1959 utnevnte pave Johannes XXIII ham til titulærbiskop av *Verinopolis* og hjelpebiskop i erkebispedømmet Belo Horizonte. Han ble bispeviet av erkebiskopen av Diamantina, José Newton de Almeida Baptista, den 7. mai samme år. Medkonsekratorene var koadjutorerkebiskopen av Belo Horizonte, João Resende Costa S.D.B., og biskopen av Araçuaí, José Maria Pires. 

Som hjelpebiskop av Belo Horizonte ble han rektor for det nystiftede katolske universitetet i Minas Gerais, som senere ble et pavelig katolsk universitet (PUC Minas), og professor ved Det juridiske fakultet i 1960. Han forble rektor i 21 år. Blant andre roller var han president for den brasilianske forening for katolske universiteter og medlem av det rådgivende styre for det regionale senter for høyere utdanning i Latin-Amerika og Karibia. 

Fra 1962 til 1965 var han en av biskopene som deltok i Det andre Vatikankonsil. Han deltok i generalkonferansene til Det latinamerikanske episkopale konsilet (CELAM) i Puebla (1979) og Santo Domingo (1992), hvor viktige retningslinjer for den katolske kirke ble vedtatt.

### Koadjutorerkebiskop av Belo Horizonte
Den 22. november 1982 utnevnte pave Johannes Paul II ham til titulærerkebiskop *pro hac vice* av *Verinopolis* og koadjutorerkebiskop av erkebispedømmet Belo Horizonte. 
### Erkebiskop av Belo Horizonte
Da João Resende Costa S.D.B. fikk fratre av aldergrunner den 5. februar 1986, etterfulgte han ham som erkebiskop av Belo Horizonte. I 1991 fungerte han som visepresident for Den brasilianske bispekonferanse (CNBB), etter å ha ledet dens østlige region II gjentatte ganger.
### Kardinal
Ved det høytidelige konsistorium den 21. februar 1998 ble Serafim Fernandes de Araújo opphøyet i kardinalkollegiet som kardinalprest til titulærkirken *[[San Luigi Maria Grignion de Montfort]]*.

Kardinal Serafim Fernandes de Araújo var medlem av Det pavelige råd for rettferdighet og fred. 

Han trakk seg som erkebiskop av erkebispedømmet den 28. januar 2004 på grunn av høy alder. Hans avskjedssøknad ble innvilget av pave Johannes Paul II, som samtidig utnevnte hans etterfølger, Rio-hjelpebiskopen Walmor Oliveira de Azevedo.

Kardinal Serafim Fernandes de Araújo døde av lungebetennelse i den høye alder av 95 år døde den 8. oktober 2019 i Belo Horizonte.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911
* Erkebiskop Joaquim Domingues de Oliveira (1878-1967) *1914
* Kardinal Jaime de Barros Câmara (1894-1971) *1936
* Erkebiskop José Newton de Almeida Baptista (1904-2001) *1944
* Kardinal *Serafim Fernandes de Araújo* (1924-2019) *1959

## Referanser


## Eksterne lenker
* Biografi – katolsk.no
* The Cardinals of the Holy Roman Church